REPUBLIKA HRVATSKA  
VUKOVARSKO-SRIJEMSKA ŽUPANIJA  
OPĆINA BABINA GREDA  
OPĆINSKO VIJEĆE  
KLASA: 363-01/20-01/32  
URBROJ: 2212/02-01/20-01-1

Babina Greda, 05. travnja, 2020. godine

Na temelju članka 36. Zakona o koncesijama („Narodne novine“ br. 69/17), te na osnovi članka 18. Statuta Općine Babina Greda (Službeni vjesnik broj 11/09, 04/13, 04/14, 01/18 i 27/18 – pročišćeni tekst), Općinsko vijeće Općine Babina Greda na 22. sjednici održanoj dana 5. travnja 2020. godine donijelo je sljedeću

ODLUKU

o potvrdi davanja koncesije za obavljanje javne usluge

sakupljanja, odvoza i odlaganja komunalnog otpada

na području općine Babina Greda

Članak 1.

Ovom Odlukom potvrđuje se davanje koncesije za obavljanje javne usluge sakupljanja, odvoza i odlaganja komunalnog otpada na području općine Babina Greda ponuditelju STRUNJE TRADE d.o.o. , što je utvrđeno u *Odluci o odabiru najpovoljnije ponude za dodjelu koncesije za obavljanje komunalne djelatnosti skupljanja, odvoza i odlaganja komunalnog otpada sa područja Babina Greda*, dana 17. studenoga 2017.

Članak 2.

Ovom Odlukom potvrđuju se sljedeći podaci:

1. naziv davatelja koncesije – OPĆINA BABINA GREDA,
2. naziv odabranog najpovoljnijeg ponuditelja – STRUNJE TRADE D.O.O., BANA JOSIPA ŠOKČEVIĆA 153, 32 251 PRIVLAKA, OIB: 97670986612,
3. Osnovna prava i obveze davatelja koncesije i koncesionara određena su Dokumentacijom za nadmetanje za dodjelu koncesije, te sukladno tome potpisana su i *Ugovorom o koncesiji za javne usluge sakupljanja, odvoza i odlaganja komunalnog otpada na području općine Babina Greda* od 16. siječnja 2018. godine,
4. Vrsta i predmet koncesije - koncesija za javne usluge sakupljanja, odvoza i odlaganja komunalnog otpada na području općine Babina Greda,
5. Priroda i opseg te mjesto, odnosno područje obavljanja djelatnosti koncesije – područje općine Babina Greda,
6. Rok na koji se daje koncesija – 10 godina (od 1. veljače 2018. do 31. siječanj, 2028.),
7. Posebni uvjete kojima tijekom trajanja koncesije mora udovoljavati odabrani najpovoljniji ponuditelj - navedeni su u *Ugovoru o koncesiji za javne usluge sakupljanja, odvoza i odlaganja komunalnog otpada na području općine Babina Greda* od 16. siječnja 2018. godine,
8. Iznos naknade za koncesiju – 55.100,00 HRK za svaku godinu trajanja koncesije,
9. Rok u kojem je odabrani najpovoljniji ponuditelj obvezan sklopiti ugovor o koncesiji s davateljem koncesije – rok za potpisivanje Ugovora bio je 10 dana od isteka razdoblja mirovanja *Odluke o odabiru najpovoljnije ponude za dodjelu koncesije za obavljanje komunalne djelatnosti skupljanja, odvoza i odlaganja komunalnog otpada sa područja Babina Greda*,
10. Obrazloženje razloga za odabir najpovoljnijeg ponuditelja kao i ostali detalji vezani za postupak opisani su u *Zapisniku o pregledu i ocjeni ponude* od dana 13. studenoga 2017. i u *Odluci o odabiru najpovoljnije ponude za dodjelu koncesije za obavljanje komunalne djelatnosti skupljanja, odvoza i odlaganja komunalnog otpada sa područja Babina Greda* od dana 17. studenoga 2017.

Članak 3.

Ova Odluka stupa na snagu s danom donošenja.

Predsjednik   
 Općinskog vijeća

Jakob Verić